La Fundació Cañada Blanch visita Sagunt amb la Jornada de Turisme Cultural
19 de novembre 2018

![Imagen 1](/media/zbibvuia/58_maq_foto-1.jpg)

La delegació de Turisme ha rebut  la Fundació Cañada Blanch per a mostrar la destinació Sagunt com a exemple pràctic per al seu curs d'Especialització en Turisme Cultural.

  

La delegada de Turisme, Natalia Antonino, ha exposat que "**recentment hem presentat la candidatura a Segell Europeu amb tot el treball que s'està fent des de molts departaments i que al final arreplega el de Turisme per a promocionar-lo**".

  

La importància de la ciutat en l’àmbit turístic, cultural i patrimonial ha fet que la Fundació Cañada Blanch de València l'haja pres com a referència perquè el seu alumnat conega de primera mà l'actual Capital Cultural Valenciana 2018-19. L'alcalde de Sagunt, Quico Fernández, ha expressat que “**esta és una ciutat que està batejada com Civitas Amabilis, una ciutat que pretén ser amable amb els seus ciutadans i amb la gent que arriba a conèixer la que és una ciutat amb tanta història, patrimoni i cultura. Cerquem la qualitat i l'excel·lència en un món competitiu on l'excel·lència i la qualitat han de ser la marca que ens presente davant de la societat i ens projecte**”. 

  

La Jornada de Turisme Cultural va tindre lloc el divendres 16 de novembre i ha sigut organitzada per Turisme Comunitat Valenciana en col·laboració amb la delegació de Turisme de l'Ajuntament de Sagunt. En ella, s'ha realitzat una visita pel patrimoni històric i industrial de Sagunt i els espais arqueològics de la ‘Via del Pòrtic i Domus dels Peixos’, a càrrec del personal de Turisme.

  

L'alumnat del curs ha sigut rebut a les 11 h per la delegada de Turisme, Natalia Antonio i l'alcalde de Sagunt, Quico Fernández, en el saló de plens de l'Ajuntament. En esta recepció s'ha presentat els projectes de la delegació de Turisme.

  

La Fundació la Canyada Blanch col·labora amb la comunitat universitària per al foment cultural i intercanvi formatiu amb prestigiosos centres i professors del Regne Unit.

 ![](/media/vlofo4tq/58_c_foto-2.jpg)  
![](/media/kgnjraqv/58_c_foto-3.jpg)  

*   [](http://www.facebook.com/sharer.php?u=https://aytosagunto.es/va/actualitat/la-fundacio-canada-blanch-visita-sagunt-amb-la-jornada-de-turisme-cultural/ "Facebook")
*   [](http://twitter.com/share?url=https://aytosagunto.es/va/actualitat/la-fundacio-canada-blanch-visita-sagunt-amb-la-jornada-de-turisme-cultural/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-fundacio-canada-blanch-visita-sagunt-amb-la-jornada-de-turisme-cultural/ "Linked In")
*   [](mailto:?body=https://aytosagunto.es/va/actualitat/la-fundacio-canada-blanch-visita-sagunt-amb-la-jornada-de-turisme-cultural/)